Diari Oficial de la Generalitat Valenciana


Sumari del DOGV 7988, del 27-02-2017 (2017/1433)

Informació pública del procediment d'expropiació per taxació conjunta de terrenys per a ampliació del cementiri.
----------------------------------------------------------------------------------------------------------------

### Dades del document

Número de DOGV
:   7988

Data del DOGV
:   27-02-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/1433


Data del document
:   16-02-2017

Organisme emissor
:   Ajuntament de Banyeres de Mariola

Tipus de document
:   Anunci

Descriptors 

:   * Banyeres de Mariola
    * pla d'urbanisme
    * administració local

Informació pública del procediment d'expropiació per taxació conjunta de terrenys per a ampliació del cementiri.  
 [2017/1433]  
De conformitat amb l'aprovat per la Junta de Govern Local, celebrada el 14 de febrer de 2017, se sotmet a informació pública el següent acord:  
Vist que la Junta de Govern Local, en la sessió ordinària de 24 d'octubre de 2016, va acordar iniciar procediment d'expropiació per taxació conjunta dels terrenys inclosos en el projecte d'expropiació relatiu a l'obra d'ampliació del cementiri municipal.  
A causa que l'expedient no estava complet, no s'ha pogut dur a terme l'inici del referit procediment, sense haver-se notificat l'acord als interessats, ni haver-se fet la corresponent publicació segons la legislació aplicable.  
Vist que les normes subsidiàries del planejament de Banyeres de Mariola van ser aprovades definitivament per la Comissió Territorial d'Urbanisme el 28 de juliol de 1997; en elles es contempla com a equipament general els terrenys destinats a l'actual cementiri i els contigus a aquest, grafiats en els plànols com a (Ece).  
L'arquitecte municipal, Vicente Ferrero Punzano, ha elaborat la memòria valorada Ampliació cementiri municipal; i per acord d'aquesta Junta de Govern Local, de data 18 de juliol de 2016, es va sol·licitar la inclusió de la referida obra en el Pla provincial d'obres i serveis de la Diputació Provincial d'Alacant per a 2017.  
Aquest arquitecte municipal ha elaborat el projecte d'expropiació, per taxació conjunta, per a l'adquisició dels terrenys necessaris per a l'execució de l'esmentada obra d'ampliació del cementiri municipal.  
  
Llegit l'informe jurídic elaborat per Víctor Sanz Huesca i vistos els articles 34 i següents i articles 42 i següents del Reial decret legislatiu 7/2015, de 30 d'octubre, pel qual s'aprova el text refós de la Llei del sòl i rehabilitació urbana: article 102 i següents de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana; articles 22 i següents del Reial decret 1093/1997, de 4 de juliol, pel qual s'aproven les normes complementàries al reglament per a l'execució de la Llei hipotecària sobre inscripció en el Registre de la Propietat d'Actes de Naturalesa Urbanística; i articles 45.2, 48, 81 i 82 de les normes urbanístiques de les normes subsidiàries del planejament de Banyeres de Mariola.  
  
La Junta de Govern Local, per unanimitat i per delegació del Ple de l'Ajuntament, acorda:  
  
Primer. Deixar sense efecte l'acord de la Junta de Govern Local de 24 d'octubre de 2016.  
  
Segon. Iniciar el procediment d'expropiació per taxació conjunta dels terrenys inclosos en el Projecte d'expropiació relatiu a l'obra d'ampliació del cementiri municipal, que consta en l'expedient.  
  
  
Tercer. Sotmetre a informació pública mitjançant anuncis a inserir en el Diari Oficial de la Generalitat Valenciana i en un diari dels de major circulació de la província, perquè en el termini d'un mes, a comptar de l'endemà de la darrera de les referides publicacions, puga examinar-se la documentació i formular observacions i al·legacions dirigides a aquest ajuntament.  
  
Quart. El lloc de consulta de la documentació serà en la Secretaria d'aquest ajuntament, plaça de l'Ajuntament, 1, de dilluns a divendres de 09.00 a 14.00 hores. A la pàgina http://www.portademariola.com es pot consultar el projecte indicat.  
  
Cinqué. Sol·licitar del Registre de la Propietat d'Alcoi certificació en què s'acredite el domini i càrregues, fent constar per nota marginal la seua expedició, de les següents finques inscrites:  
  
  
Sisé. Notificar als interessats els fulls d'apreuament, que figuren en el referit projecte d'expropiació, i comunicar-los que en el termini indicat en l'apartat tercer d'aquest acord, podran acceptar el full d'apreuament o rebutjar-lo i formular-ne el seu propi.  
En el cas de rebutjar la valoració continguda en el full d'apreuament, es traslladarà l'expedient al Jurat Provincial d'Expropiació perquè fixe el preu just. El silenci de l'interessat es considerarà com a acceptació de la valoració fixada en el full d'apreuament, i s'entendrà determinat definitivament el preu just.  
  
Seté. Facultar l'alcalde president perquè dicte les resolucions i subscriga tots els documents que calguen per a l'efectivitat d'aquests acords.  
  
Banyeres de Mariola, 16 de febrer de 2017.- L'alcalde: Josep Sempere i Castelló.